เรื่องร้องเรียน: อยากทราบเรื่องวิธีการพับแบบ A3 ในการยื่นขออนุญาตปลูกสร้าง ตามมาตรฐานของกรุงเทพมหานครได้ไหมครับ
การดำเนินการของเจ้าหน้าที่: ฝ่ายโยธา สำนักงานเขตหนองแขม ขอให้ข้อมูลเกี่ยวกับวิธีการพับแบบ A3 ในการยื่นขออนุญาตก่อสร้างอาคาร ที่ท่านได้สอบถามมา ดังนี้คะ ปัจจุบันยังมิได้มีการกำหนดวิธีการพับแบบที่เป็นมาตรฐานของกรุงเทพมหานครแต่อย่างใด เนื่องจากแบบก่อสร้างที่มีการใช้ประกอบการยื่นขออนุญาตฯ มีหลายขนาดแตกต่างกัน เช่น A0, A1, A2, A3 ในงานปฏิบัติงานเจ้าหน้าที่จึงใช้วิธีการพับแบบโดยให้สะดวกต่อการตรวจสอบพิจารณาตามข้อกฏหมายและข้อบัญญัติที่เกี่ยวข้องในแบบเป็นสำคัญคะ โดยที่จะต้องให้มีพื้นที่ว่างในการประทับตราลงนามในแบบก่อสร้างเพื่อเป็นหลักฐานในการอนุญาต หากแบบแปลนใดที่พับไว้และไม่มีตราประทับลงลายเซ็นต์ถือว่าแบบนั้น มิได้ผ่านการขออนุญาตจากหน่วยงานแต่อย่างใด (ส่วนใหญ่จะใช้พื้นที่ด้านหลังของแบบเพื่อมิให้กระทบบดบังกับสาระสำคัญในแบบฯ) ตามตัวอย่างแบบก่อสร้างที่แนบคะ
ความเห็นของผู้แจ้ง: ขอบคุณครับ แต่หากมีวิธีที่จะพับเป็นมาตรฐานในการยื่น จะขอบพระคุณเป็นอย่างยิ่ง เพราะว่าบางทีพับไปทางเขตแต่ละเขตก็ให้พับใหม่ไม่เหมือนกัน ก็ต้องนั่งพับใหม่ แล้วก็ต้องพับใหม่ทุกเล่ม บางเล่มจำนวณหน้าอาจจะมาก ต้องเสียเวลามาพับใหม่ ซึ่งใช้เวลามากพอสมควรครับ หากอนาคตจะมีวิธีการพับแบบที่เป็นมาตรฐาน จะช่วยลดขั้นตอน ลดเวลา สะดวกต่อทั้งเจ้าหน้าที่ และผู้ยื่นขออนุญาต ซึ่งหากอนาคตที่จะมีการยื่นแบบออนไลน์ก็คงไม่มีปัญหาเรื่องการพับอีกในอนาคต ยังไงฝากเรื่องนี้ด้วยครับ เรื่อง มาตรฐานในการพับแบบ ผมเชื่อว่ามีหลายคนรออยู่ครับ
พื้นที่: แขวงหนองค้างพลู เขตหนองแขม กรุงเทพมหานคร